მატკივის ღვთისმშობლის ეკლესია

მატკივის ღვთისმშობლის ეკლესია () — უკრაინის ბერძნულ-კათოლიკური ეკლესიის ხის ტაძარი უკრაინაში, ლვივის ოლქის სოფელ მატკივში, აგებულია 1838 წელს. ბოიკების არქიტექტურისა და მონუმენტური ხელოვნების ძეგლი. 2013 წლის 21 ივნისს, კამბოჯაში გამართულ იუნესკოს მსოფლიო მემკვიდრეობის კომიტეტის 37-ე სესიაზე, ღვთისმშობლის სახელობის ეკლესია, კარპატების რეგიონის სხვა ხის ეკლესიებთან ერთად, შეიტანეს მსოფლიო მემკვიდრეობის სიაში.

აღწერილობა
ღვთისმშობლის სახელობის ეკლესია ააგეს 1838 წელს. ტაძარი ააშენეს ოსტატებმა ივან მელნიკოვიჩმა და ვასილ ივანიკოვიჩმა. ეკლესია მდებარეობს დაბალ გორაკზე სოფლის ცენტრალურ ნაწილში, საავტომობილო გზიდან 250 მეტრის დაშორებით, მდინარე სტრიის ხეობაში.

ეკლესია სამგუმბათიანია, სამსართულიანი და მიეკუთვნება ბოიკოს ტიპის ტაძრებს. კვადრატული სრუბები განლაგებულია დასავლეთ-აღმოსავლეთის ღერძზე. საკურთხევლის ორივე მხარეს მიდგმულია მცირე ზომის მართკუთხა სამკვეთლოები. ძირითადი მოცულობები სრულდება რვაწახნაგა ზედა ნაწილით, ნავზე ხუთი საფეხურით, საკურთხეველსა და შესასვლელის თავზე - ოთხი საფეხურით, რომლებიც დაგვირგვინებულია რვაწახნაგებით, გუმბათებითა და ჯვრებით. ეკლესიას გარს აკრავს კარნიზი. ეკლესიის გალერეას აქვს მკაფიო მართკუთხა ფორმა და დიდი შვერილი, რომლის ქვეშაც იმალება ეკლესიის ქვედა ნაწილი.

ეკლესიის სამხრეთ-დასავლეთით მდებარეობს ხის, სამსართულიანი, გეგმაში კვადრატული სამრეკლო, მეორე სართულზე აივნით, რომელიც გადაჰყურებს ეკლესიის სამხრეთ ფასადის წინ არსებულ მცირე მოედანს. დაფარულია კარვისებური სახურავით. სამრეკლო აშენდა 1924 წელს ოსტატ მიხაილ ვეკლიჩის მიერ.Юрченко П. Г. Дерев’яна архітектура України. — К.: 1970 р., с. 161.

2010 წლის 14 ივნისს ეკლესიას მეხი დაეცა და ხანძარი გაჩნდა, თუმცა ძეგლი განადგურებისგან იხსნა ხანძარსაწინააღმდეგო ავტომატურმა სისტემამ.

იხილეთ აგრეთვე
 კარპატების ხის ეკლესიები პოლონეთსა და უკრაინაში

სქოლიო

კატეგორია:მსოფლიო მემკვიდრეობის ძეგლები უკრაინაში